O programa ye una parti important d' a cultura popular británica, y en atros puestos ha ganau seguidors de culto. Ha influiu en cheneracions de profesionals d' a televisión britanica, muitos d' os quals creixioron veyendo a serie. O programa se desembolicó orichinalment dende 1963 dica 1989. I habió un intento falliu de revivir a producción regular en 1996 con un piloto de puerta zaguera, en forma d' una cinta pa televisión tetulada Doctor Who. O programa estió relanzau en 2005 y dende alavez ha estau produciu internament por BBC Wales en Cardiff. Doctor Who tamién ha chenerau numbrosos productos derivados, incluius cómics, cintas, novelas, dramas d' audio y a serie de televisión Torchwood (2006-2011), The Sarah Jane Adventures (2007-2011), K-9 (2009-2010), y Class (2016), y ha estau obchecto de numbrosas parodias y referencias en a cultura popular.